Deg tazwara, ad nẓer amek i tga tɣessa-s ; imi yal aḍris yesa taɣessa ɣef ibedd, yerna akken i d-yenna D. Maingueneau: « aḍris mačči d amseḍfer n tefyar kan akka, imi yessefk ad t-nebḍu ɣef tayunin, yal tayunt iman-is. Yerna ad ilint s talɣiwin tummidin ad sunt tadukli n uḍris. »6. Yal aḍris ibedd ɣef tefyar akked yisummar i aɣ-d-yettaken tugzimin, tugzimin-a tt akkent-aɣ-d aḍris. Ɣef waya ilaq ad nẓer taɣessa ɣef ibedd uḍris n uglam, aya, ilmend n ukuẓ yiberdan-a7 : Aressi d tiɣin, agassaɣ, timeẓri, d usfari.